****

**S L U Ž B E N I G L A S N I K**

**O P Ć I N E K L I N Č A S E L A**

**­­** Službeno Glasilo

Broj 4 godina 2021 Klinča Sela 13.03.2021.

**SADRŽAJ**

**AKTI OPĆINSKOG NAČELNIKA**

1.Plan operativne provedbe programa aktivnosti u provedbi posebnih mjera zaštite od požara od interesa za Općinu Klinča Sela za 2021. godinu............................................................................................1

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Službeni glasnik općine Klinča Sela službeno je glasilo Općine Klinča Sela.

Uredništvo: Općina Klinča Sela, Karlovačka 28E

Glavna urednica:Ivana Kupina, diplomirana pravnica, viši stručni suradnik za pravna pitanja, tel.: 01/6288-028, faks.: 01/6289-899

[www.klinca-sela.hr](http://www.klinca-sela.hr/)

List izlazi prema potrebi

Na temelju članka 12. i 13. Zakona o zaštiti od požara (»Narodne novine«, broj 92/2010) i Programa aktivnosti u provedbi posebnih mjera zaštite od požara od interesa za Republiku Hrvatsku u 2021.g. („Narodne novine“, br. 4/2021), općinski načelnik donosi

**PLAN**

**OPERATIVNE PROVEDBE PROGRAMA**

**AKTIVNOSTI U PROVEDBI POSEBNIH MJERA ZAŠTITE OD POŽARA OD INTERESA ZA OPĆINU KLINČA SELA U 2021. GODINI**

1. **UVOD**

Plan operativne provedbe Programa aktivnosti u provedbi posebnih mjera zaštite od požara (u daljnjem tekstu: Program aktivnosti) temeljni je izvršni dokument koordinacije i provedbe godišnjih aktivnosti tijela, javnih ustanova, udruga građana te drugih organizacija i tijela uključenih u provedbu mjera zaštite od požara.

Vatrogasna zajednica Općine Klinča Sela – zapovjednik, nadležan je za izvršenje, koordiniranje, praćenje, usklađivanje i usmjeravanje svih aktivnosti vezanih uz provedbu ovoga Programa.

Operativne vatrogasne postrojbe i snage koje izravno djeluju na požarima, su:

- dobrovoljne vatrogasne postrojbe

Vatrogasna zajednica Općine Klinča Sela – zapovjednik, posebno će skrbiti o provedbi Projekata dodatne zaštite, organizirati i pružati izravnu pomoć ugroženim lokacijama, sukladno donesenoj procjeni ugroženosti i Operativnom planu zaštite od požara.

Realizacija Programa aktivnosti provodi se koristeći osigurana financijska sredstva iz Proračuna općine.

*Svrha i cilj programa aktivnosti*

Program aktivnosti je izvršni dokument za učinkovito preventivno i operativno (kurativno) djelovanje u cilju smanjenja broja požara raslinja na otvorenom prostoru, smanjenja štete i broja ljudskih žrtava, opožarenih površina, zaštite kritične infrastrukture, povećanja sigurnosti stanovništva, turista i zaštite njihove imovine.

Cilj će se postići odgovarajućim poduzimanjem širokog raspona preventivnih mjera (šumarskih, agronomskih, organizacijskih, promidžbenih, inspekcijskih) za sprječavanje nastanka požara (a time i smanjiti broj požara) i razvojem odgovarajućih elemenata (u ljudstvu, tehnici i opremi) operativnih snaga za gašenje požara.

Zajedničkim djelovanjem i provedbom preventivnih i operativnih mjera u konačnici će se utjecati na smanjenje broja požara te spriječiti i umanjiti narušavanje biološke i krajobrazne raznolikosti i podržati trajno održivi razvoj ekosustava.

Program aktivnosti sadrži kratkoročne mjere, a njihovo ostvarivanje bit će sustavno i kontinuirano praćeno. Temeljem praćenja ostvarenja, odnosno evaluacije Programa aktivnosti, predlagat će se njegove izmjene i dopun

Program aktivnosti podijeljen je na sljedeće cjeline:

I. Uvod

II. Opis osnovnih uvodnih i završnih aktivnosti u provedbi Programa aktivnosti

III. Opće i normativne pretpostavke u zaštiti od požara

IV. Planske, preventivne, operativne i nadzorne aktivnosti subjekata Programa aktivnosti u pripremi požarne sezone u svrhu smanjenja opasnosti od nastanka i širenja požara

V. Financiranje provedbe aktivnosti iz Programa aktivnosti.

**II. OPIS OSNOVNIH UVODNIH I ZAVRŠNIH AKTIVNOSTI U PROVEDBI PROGRAMA AKTIVNOSTI**

*Svi subjekti – izvršitelji i sudionici*

1. Svi subjekti Programa aktivnosti obvezni su provoditi svoje zadaće kontinuirano tijekom cijele godine na području svoje nadležnosti i time dužni dati svoj doprinos u provedbi preventivnih i operativnih (kurativnih) mjera zaštite od požara.

2. Svi subjekti provedbe zadataka obvezni su dostaviti Vatrogasnoj zajednici Općine Klinča Sela a neposredni izvršitelji zadataka i teritorijalno nadležnom županijskom stožeru civilne zaštite, ime i prezime, funkciju, broj telefona i ostale potrebne podatke kontakt osoba za koordinaciju i praćenje provođenja mjera i aktivnosti, odmah po objavi Programa aktivnosti u „Službenom glasniku Općine Klinča Sela“.

3. Vatrogasna zajednica Općine Klinča Sela– zapovjednik organizirat će i održavati radne sastanke sa svim izvršiteljima i sudionicima u provedbi zadataka Programa aktivnosti prije, tijekom – po potrebi i po završetku požarne sezone. Na sastancima će se razmotriti tijek provedbe zadataka, raspraviti plan daljnjih aktivnosti, a po završetku sezone analizirat će se sve provedene zadataka Programa aktivnosti.

4. a) Svi izvršitelji zadataka iz ovoga Programa aktivnosti dužni su izvješća o provedbi svojih pripremnih i drugih aktivnosti dostaviti VZ ZŽ – županijskom vatrogasnom zapovjedniku i područnom uredu civilne zaštite **najkasnije do 11. lipnja 2021. godine.**

b) Vatrogasna zajednica Općine Klinča Sela – zapovjednik izradit će i Načelniku Stožera CZ ZŽ dostaviti Privremeno izvješće o realizaciji Programa aktivnosti do kraja srpnja 2021. godine.

5. a) Svi izvršitelji i sudionici u provedbi zadataka obvezni su izvješća o svim obavljenim aktivnostima iz ovoga Programa aktivnosti, s financijskim izvješćem o utrošenim vlastitim sredstvima i sredstvima korištenim iz državnog proračuna Republike Hrvatske kao i planiranim financijskim sredstvima za 2021. godinu, dostaviti Vatrogasnoj zajednici ZŽ – županijskom vatrogasnom zapovjedniku **i područnom uredu civilne zaštite najkasnije do 15. siječnja 2022. godine.**

b) Vatrogasna zajednica Općine Klinča Sela zapovjednik izradit će i dostaviti načelniku stožera CZ ZŽ Konačno izvješće o realizaciji Programa aktivnosti **do 1. ožujka 2022. godine.**

|  |  |
| --- | --- |
| Izvršitelj zadatka: | Vatrogasna zajednica Općine Klinča Sela- zapovjednik |
| Sudionici: | svi subjekti provedbe zadataka |
| Rok za dostavu podataka: | odmah po objavi Programa aktivnosti |
| Rok za organizaciju I. sastanka: | 19. ožujka 2021. godine |
| Rok subjektima za dostavu 1. izvješća: | 11. lipnja 2021. godine |
| Rok za organizaciju II. sastanka: | 18. lipnja 2021. godine |
| Rok za dostavu Privremenog izvješća Načelniku stožera CZ ZŽ: | kraj srpnja 2021. godine |
| Rok za organizaciju III. sastanka: | 29. listopad 2021. godine |
| Rok za dostavu izvješća o obavljenim aktivnostima: | 15. siječnja 2022. godine |
| Rok za dostavu Konačnog izvješća Načelniku stožera CZ ZŽ: | 1. ožujka 2022. godine |

**III. OPĆE I NORMATIVNE PRETPOSTAVKE U ZAŠTITI OD POŽARA**

*Stožer civilne zaštite Zagrebačke županije*

6. a) Vatrogasna zajednica Općine Klinča Sela – zapovjednik, temeljem iskustava iz protekle požarne sezone, izvršiti će usklađivanje svih podataka i odrednica iz važećih planova zaštite od požara.

**b) Načelnik stožera civilne zaštite Općine Klinča Sela obvezno će organizirati sjednicu Stožera civilne zaštite i vatrogasnih zapovjedništava, tematski vezano uz pripremu požarne sezone u 2021. godini, na kojima je potrebno:**

* razmotriti stanje zaštite od požara na području za koje su nadležni i usvojiti Plan rada za ovogodišnju požarnu sezonu
* razmotriti, razraditi i usvojiti projekciju korištenja Financijskim planom osiguranih sredstava za provođenje zadataka tijekom požarne sezone.
* predložiti usvajanje Plana operativne provedbe Programa aktivnosti na tom području
* predložiti usvajanje Plana aktivnog uključenja svih subjekata zaštite od požara na tom području vodeći računa o uskladbi s Planom angažiranja vatrogasnih snaga na području županije (vatrogasne snage samo su dio resursa – subjekata zaštite od požara)
* predložiti potrebne radnje i odrediti pogodne lokalitete i prostore radi uspostave odgovarajućih zapovjednih mjesta za koordinaciju gašenja požara sukladno odredbama Plana intervencija kod velikih požara otvorenoga prostora na teritoriju Republike Hrvatske (»Narodne novine«, broj 25/01), a izvješće o istome dostaviti Vatrogasna zajednica županije – županijskom zapovjedniku.
* razmotriti i po potrebi dodatno razraditi provođenje postupanja za uključivanje Stožera civilne zaštite u slučaju kada je zbog razmjera opasnosti od požara na otvorenom prostoru potrebno proglasiti veliku nesreću ili katastrofu sukladno odredbama Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (»Narodne novine«, broj 37/16, 47/16, 126/19, 17/20)
* **Izvješća (zapisnici) sa svakog održanog Stožera civilne zaštite obvezno se dostavljaju Vatrogasnoj zajednici županije – županijskom zapovjedniku.**

|  |  |
| --- | --- |
| Izvršitelji zadatka: | Načelnik stožera CZ, Vatrogasna zajednica Općine Klinča Sela – zapovjednik |
| Sudionici: | Vatrogasna zajednica županije – županijski zapovjednik |
| Rok: | 1.ožujka 2021. godine. |

7. a) Sukladno članku 19. Zakona o šumama, šumo posjednici su dužni sanirati opožarene površine u roku od dvije godine, ako taj rok nije utvrđen šumskogospodarskim planom.

b**) Izvješća o provedenim propisanim mjerama temeljem gore navedenih propisa navedeni subjekti dužni su dostaviti vatrogasnoj zajednici županije – županijskom zapovjedniku i područnom uredu civilne zaštite.**

c) Jedinstveni upravni odjel sustavno će pratiti i nadzirati stanja odlagališta otpada na svom području i trajno poduzimati mjere za sanaciju nekontroliranih »divljih« odlagališta.

d) Posebna pozornost usmjerit će se na provedbu mjera uređenja lokacija odlagališta otpada određenih posebnim propisima, odnosno trajno poduzimanje odgovarajućih mjera u smislu uređenja, osiguravanja, čuvanja ili zabrane korištenja odlagališta i ostale mjere za sanaciju nekontroliranih »divljih« odlagališta.

e) Vatrogasna zajednica Općine Klinča Sela – zapovjednik zajedno i s drugim tijelima, obvezna je održavati međusobne stalne kontakte, provoditi međusobno informiranje o utvrđenim činjenicama te zatražiti potrebna postupanja posebno u segmentu prometa (pojačana kontrola parkiranih vozila zbog osiguranja nesmetanog pristupa hidrantima, kontrola označenih vatrogasnih pristupa i osiguravanje pristupa vatrogasnih vozila, itd.).

f) Kroz sva lokalna javna glasila (novine, radio postaje, televizija, društvene mreže, Internet) moraju raditi na informiranju javnosti raznim upozorenjima i obavijestima i zajedno s nadležnim Inspektoratom unutarnjih poslova dužni su dogovarati prioritete, razraditi planove, dogovoriti radnje i postupanja sukladno trenutnom stanju na terenu i stupnju opasnosti od nastanka i širenja požara.

g) U cilju primjene novog Zakona o šumama i Zakona o poljoprivrednom zemljištu te Zakona o komunalnom gospodarstvu (»Narodne novine«, broj 68/18) i Zakona o zaštiti od požara u jedinicama lokalne samouprave po pitanju zaštite od požara, odnosno održavanja poljoprivrednih rudina i reguliranja jedinstvenog pristupa mjerama zaštite od požara, potrebno je do početka glavnog napora požarne sezone 1. lipnja 2019. godine provesti međuresornu koordinaciju svih nadležnih ministarstava i predstavnika jedinica lokalne i područne (regionalne) samouprave te do kraja 2021. godine propisati postupovnik za usuglašavanje, donošenje i nadzor ovih mjera, a posebno za upoznavanje stanovništva s istima.

|  |  |
| --- | --- |
| Izvršitelji zadatka: | Vatrogasna zajednica Općine Klinča Sela – zapovjednik, Jedinstveni upravni odjel Općine Klinča Sela |
| Sudionici: | Vatrogasna zajednica županije – županijski zapovjednik |
| Rok provedbe: | 1.ožujka 2021. godine. |
| Rok za nadzor i dostavu izvješća: | 21. svibnja. 2021. |

8. a)Vatrogasna zajednica Općine Klinča Sela – zapovjednik obvezan je, sukladno izrađenom Planu motriteljsko-dojavne službe na žitorodnim područjima pred žetvenu sezonu kao i ostalim ugroženim područjima, ustrojiti i opremiti potrebnom opremom izviđačko-preventivne ophodnje. Ophodnje će na licu mjesta poduzimati mjere za uklanjanje potencijalnih izvora opasnosti, pravovremeno otkrivati, javljati i gasiti požar u samom začetku. Radi usklađivanja plana ophodnji na području Općine Klinča Sela i aktivnosti jedinice lokalne samouprave obvezno će uključivati vatrogasnu zajednicu županije – županijskog zapovjednika.

b) Planove motriteljsko-dojavne službe obvezno dostaviti vatrogasnoj zajednici županije – županijskom zapovjedniku.

c) Financijska sredstva za izradu planova motriteljsko-dojavne službe osiguravaju pravne osobe koje su vlasnici ili korisnici površine ili građevine kojima upravljaju.

d) Financijska sredstva za izradu planova motriteljsko-dojavne službe za prostore u svom vlasništvu, odnosno vlasništvu fizičkih osoba osiguravaju jedinice lokalne i područne (regionalne) samouprave.

**e) Izrađene planove s prikazom pristupnih putova za interventna vozila, planove motrenja, čuvanja i ophodnje kao i sve ostale propisane mjere, obvezno dostaviti vatrogasnoj zajednici županije – županijskom zapovjedniku i područnom uredu civilne zaštite.**

|  |  |
| --- | --- |
| Izvršitelji zadatka: | Vatrogasna zajednica Općine Klinča Sela– zapovjednik |
| Sudionici: | Vatrogasne zajednice županija – županijski zapovjednik, načelnik stožera CZ grada/općine |
| Rok provedbe za jedinice lokalne samouprave: | 30. ožujka 2021. godine |
| Rok provedbe za jedinice područne samouprave: | 15. travanj 2021. godine |
| Rok provedbe za vatrogasne zajednice županija: | 1.lipnja 2021. |
| Rok za nadzor: | 1.lipnja 2021.godine |

**IV. PLANSKE, PREVENTIVNE, OPERATIVNE I NADZORNE AKTIVNOSTI SUBJEKATA PROGRAMA AKTIVNOSTI U PRIPREMI POŽARNE SEZONE U SVRHU SMANJENJA OPASNOSTI OD NASTANKA I ŠIRENJA POŽARA**

9. a) Vatrogasna zajednica Općine Klinča Sela – zapovjednik zajednički će planski definirati trajne preventivne aktivnosti u smislu izgradnje protupožarnih prosjeka s elementima šumske ceste, a u skladu sa Zakonom o šumama i šumskogospodarskim planovima.

b) Vatrogasna zajednica Općine Klinča Sela– zapovjednik u suradnji sa Upravama šuma podružnice županije, točno će definirati konkretne nove dionice protupožarnih prosjeka/šumskih i drugih putova (najmanje dvije), a koje će služiti između ostaloga i povezivanju postojećih protupožarnih prosjeka. Konkretne dionice u digitalnom georeferenciranom obliku (.shp, Feature Class format) dužne su dostaviti Hrvatskoj vatrogasnoj zajednici najkasnije do 31. ožujka 2021. godine, a iste izgraditi u 2021. godini prije početka glavnog napora požarne sezone 1. lipnja.

|  |  |
| --- | --- |
| Izvršitelji zadatka: | Vatrogasna zajednica Općine Klinča Sela – zapovjednik |
| Sudionici: | Načelnik stožera CZ  Vatrogasne zajednice županija – županijski zapovjednik  Područni uredi civilne zaštite |
| a) Rok: | 15. ožujka 2021. Godine (za Plan preventivnih aktivnosti) |
| b) Rok provedbe | kontinuirano |
| c) Rok za dostavu konkretnih dionica | 15. ožujka 2021. |
| c) Rok za izgradnju: | 1. lipnja 2021. godine (dvije konkretne dionice) |
| d) Rok provedbe: | kontinuirano |
| e) Rok dostave podataka: | 3. svibnja 2021. godine |

*Više izvršitelja zadatka*

10. a) Vatrogasna zajednica Općine Klinča Sela – zapovjednik obvezan je, organizirati i održati informativno – savjetodavne sastanke s drugim subjektima i zainteresiranih za zaštitu od požara, na kojima će se razmotriti i analizirati tijek priprema i provedbe aktivnosti zaštite od požara pred turističku i žetvenu sezonu sukladno obvezama proizašlim iz ovoga Programa aktivnosti.

b) U svrhu povećanja otpornosti i sposobnosti za prevenciju i gašenje požara raslinja provodit će se koordinirana akcija najugroženijih lokalnih samouprava na kojima će se donijeti konkretne preventivne i operativne mjere. U tom pogledu utvrdit će se potencijalno požarno najugroženija područja općine iz požarnih statistika unatrag zadnjih 20 godina i usmjeriti podrška konkretnima aktivnostima s lokalne, područne i državne razine na tim područjima, kao što su preventivno spaljivanje, gradnja vodocrpilišta, požarnih prosjeka i proširenje šumskih putova, sadnja negorivog raslinja, poticanje osnaživanja dobrovoljnih vatrogasnih društava, ali i informiranja i dodatna osposobljavanja lokalnog stanovništva i slično.

|  |  |
| --- | --- |
| Izvršitelji zadatka: | Vatrogasna zajednica Općine Klinča Sela – zapovjednik |
| Sudionici: | Načelnik stožera CZ, |
| Rok: | 15. travnja 2021. godine |

11. a) Vatrogasna zajednica Općine Klinča Sela – zapovjednik dužan je ažurirati, odnosno donijeti Plan angažiranja vatrogasnih snaga na području Općine Klinča Sela (sastavni dio Plana aktivnog uključenja svih subjekata zaštite od požara na području Općine Klinča Sela u protupožarnoj sezoni u 2021. godini). Plan angažiranja vatrogasnih snaga mora biti u skladu s odredbama i smjernicama Plana intervencija kod velikih požara otvorenog prostora na teritoriju Republike Hrvatske.

b) Plan angažiranja vatrogasnih snaga mora sadržavati (uz ostalo) pregled svih vatrogasnih postrojbi s područjima odgovornosti, njihovo djelovanje, brzinu odziva, popise svih vatrogasnih vozila po postrojbama, kao i broj profesionalnih i dobrovoljnih vatrogasca koji zadovoljavaju uvjete članaka 21. i 22. Zakona o vatrogastvu i podzakonskih propisa.

c) Vatrogasna zajednica Općine Klinča Sela – zapovjednik dužan je, u propisanom roku, Plan angažiranja vatrogasnih snaga na području Općine Klinča Sela (u pisanom i elektroničkom obliku) dostaviti Vatrogasnoj zajednici županije – županijskom zapovjedniku

|  |  |
| --- | --- |
| Izvršitelji zadatka: | Vatrogasna zajednica Općine Klinča Sela– zapovjednik |
| Sudionici: | Vatrogasna zajednica županije – županijski zapovjednik |
| Rok: | 14. svibnja 2021. godine |

**V. FINANCIRANJE PROVEDBE AKTIVNOSTI IZ PROGRAMA AKTIVNOSTI**

*Više izvršitelja zadatka*

12. a) Vatrogasna zajednica Općine Klinča Sela – zapovjednik obvezan je izvješće o izvršenoj aktivnosti s utemeljenim zahtjevom za povrat troškova dostaviti najkasnije u roku 15 dana po prestanku zadnje aktivnosti u smislu provedbe zadataka iz ovoga Programa.

|  |  |
| --- | --- |
| Izvršitelji zadatka: | Vatrogasna zajednica Općine Klinča Sela – zapovjednik |
| Sudionici: | Načelnik stožera CZ |
| Rok: | kontinuirano |

*Svi subjekti – izvršitelji i sudionici*

13. a) Svi subjekti – izvršitelji i sudionici iz Plana provedbe Programa aktivnosti snose svoje cjelokupne financijske troškove priprema (obuke, edukacije, vježbi, održavanja tehničkih sredstava i nabave sredstava za gašenje), izrade projekata, studija, planova i procjena kao i angažiranja svojih snaga i resursa u provedbi posebnih mjera zaštite od požara.

b) Izvršitelji zaduženi za provedbu mjera mogu uključiti druga tijela i druge sudionike za koje procijene da će doprinijeti uspješnoj provedbi, ali bez financijskog terećenja protivno Programu aktivnosti.

14. Svi subjekti – izvršitelji u slučaju izvanredne opasnosti od širenja velikog požara, nabava roba, usluga i javnih radova radi žurnih dodatnih potreba provodit će se sukladno članku 131. stavku 1. točki 3. Zakona o javnoj nabavi (»Narodne novine«, broj 120/16).

15. a) Svi subjekti – izvršitelji i sudionici u provedbi aktivnosti iz Programa aktivnosti dužni su izvršiti raščlambu provedbe Programa aktivnosti, uključujući raščlambu vlastitih financijskih izdataka.

b) Subjekti – izvršitelji iz ovog Programa aktivnosti, a na temelju raščlambe protupožarne sezone dužni su, ako se ukaže potreba za time, u svojim financijskim planovima osigurati dostatna financijska sredstva za provedbu zadaća u protupožarnoj sezoni za 2021. godinu.

KLASA: 214-02/21-01/01

URBROJ: 238/13-03-21-1

Klinča Sela, 13.03.2021. godine

OPĆINA KLINČA SELA

OPĆINSKI NAČELNIK

Miljenko Vučković,dipl.ing.